Hotellet blev opført af en gruppe forretningsfolk fra byen i [[1899]] ved arkitekt [[Emil Schwanenflügel]] og fik navnet ''Nyborg nye Badehotel'' grundet sin beliggenhed umiddelbart ud til [[Storebælt]]. Hotellet havde i starten af 1900'erne skiftende ejere, indtil det i 1913 blev købt af Nyborgmøderne til at huse kristne stævner, men efterhånden som møderne blev færre, kom der mere fokus på den almindelige hoteldrift og på anden mødevirksomhed. Under [[2. verdenskrig]] var hotellet i den tyske besættelsesmagts besiddelse, og efter krigen var det i en sådan forfatning, at det måtte genopføres. Det nye hotel åbnede i 1948.
Historie Bygninger,_konstruktioner_og_anlæg Foreninger Organisationer